Politiet: Mann kidnappet av innbruddstyver i Moss
ARTIKKELEN ER OVER TRE ÅR GAMMEL Mannen hadde tatt kontakt med politiet etter at han oppdaget innbruddet i hjemmet sitt. Han fortalte at en væpnet mann var i ferd med å bryte seg inn. Mannen skal ha vært sammen med familien da innbruddet skjedde. Da politiet kom fram til huset var det tomt, men med spor etter innbrudd. Ettersom beboerens bil ikke var i nærheten, sendte politiet i Østfold ut en varsling til politiet i nabodistriktene. – En time etterpå kontaktet den fornærmede politiet, da hadde han klart å komme seg unna, forteller politiinspektør Tom Erik Guttulsrød ved Felles Kriminalenhet. Han forteller videre at politiet fikk tak i mannens kone og barn omtrent samtidig, og hele familien har vært inne til avhør. – Foreløpig vet vi ikke hvordan det går med familien, men det er klart at dette er en dramatisk opplevelse. og man kan forestille seg hvordan dette oppleves når det skjer i ens eget hjem, sier Guttulsrød til VG. Ifølge politiinspektøren har de foreløpig ingen beskrivelser av gjerningspersonene, men de håper at etterforskningen vil gi flere svar. Operasjonsleder Paul Horne i Øst politidistrikt opplyser klokken 16.20 til VG at det ikke har fremkommet nye opplysninger av betydning i etterforskningen. Det er heller ikke oppnevnt noen bistandsadvokat, fordi fornærmede i utgangspunktet ikke har krav på det, opplyser Horne. Avhørene med den fornærmede og hans familie ønsker ikke operasjonslederen å kommentere.
En mann i Moss ble mandag kidnappet av tyver som hadde brutt seg inn boligen han bor i, ifølge politiet.